text: Jan Eisenga
  Eisenga skreau essays, resinsjes en kollumns yn de krante Woudklank. Teffens wie er bestjoerslid fan it Selskip foar Fryske Taal en Skriftekennisse, aktyf yn it Hielûnthâldersbûn en de pleatslike polityk. Yn maaie sette er útein mei in oarlochsdeiboek [1] dat nei syn dea troch syn frou Tsjitske Eisenga-de Groot († Boalsert, 1973) fuortset wurde soe.
  Jan Eisenga wie ûderwizer op de Legere Skoalle yn De Gordyk. Yn ferbân mei de april/maaiestaking fan 1943 rôp er de âlders op om harren bern thús te hâlden om sa stipe foar de staking sjen te litten. Hy besocht ek guon kollega's oer te heljen om mei te staken. Eisenga waard lykwols ferret en nei it SD-haadkertier yn Ljouwert brocht. Eisenga waard op 5 maaie 1943 by de âlde sjitbaan oan it Kalverdijkje yn Ljouwert fusillearre (wierskynlik mei noch in pear oaren). Syn lichem is nea weromfûn.
  Neitins[bewurkje seksje | boarne bewurkje]
  - Op 13 july 1946 kaam der in koperen betinkplaat yn de skoalle dêr't Eisenga lesjûn hie. Yn 1978 krige de betinkplaat in plakje yn it Museum Opsterlân.
  De tekst op de betinkplaat seit:
  'TA IN OANTINKEN OAN
  JAN EISENGA
  MASTER OAN DIZZE SKOALLE
  FALLEN YN 'E MAEIJEDAGEN
  FAN 1943
  IN SOAN FAN SYN FOLK
  IN MASTER SA 'T HEART
  IN STRIDER FOAR RJOCHT
  EN FRIJDOM.'[2]
  Wurk[bewurkje seksje | boarne bewurkje]
  - Samling proaza en poëzy, 1948; útjouwerij Laverman, Drachten.
  Keppelings om utens[bewurkje seksje | boarne bewurkje]
  Boarnen, noaten en/as referinsjes: |
  Noat |